LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2002 M. GEGUŽĖS 7 D. ĮSAKYMO NR. 232 „DĖL STATYBOS TECHNINIO REGLAMENTO STR 1.10.01:2002 „STATINIO AVARIJOS TYRIMAS IR LIKVIDAVIMAS“ PATVIRTINIMO“ PAKEITIMO

2016 m.	gegužės 9 d. Nr. D1-336

Vilnius

P a k e i č i u Lietuvos Respublikos aplinkos ministro 2002 m. gegužės 7 d. įsakymą Nr. 232 „Dėl statybos techninio reglamento STR 1.10.01:2002 „Statinio avarijos tyrimas ir likvidavimas“ patvirtinimo“ ir jį išdėstau nauja redakcija:

„LIETUVOS RESPUBLIKOS APLINKOS MINISTRAS

ĮSAKYMAS

DĖL STATYBOS TECHNINIO REGLAMENTO STr 1.10.01:2016 „statinio avarijos tyrimas ir likvidavimas“ patvirtinimO

Vadovaudamasis Lietuvos Respublikos statybos įstatymo 25 straipsnio 3 dalimi, Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ 1.2.21 papunkčiu,

tvirtinu statybos techninį reglamentą STR 1.10.01:2016 „Statinio avarijos tyrimas ir likvidavimas“ (pridedama).“

Aplinkos ministras	Kęstutis Trečiokas

PATVIRTINTA

Lietuvos Respublikos aplinkos ministro

2016 m. gegužės 9 d. įsakymu Nr. D1-336

Statybos techninis reglamentas

STR 1.10.01:2016

STATINIO AVARIJOS TYRIMAS IR LIKVIDAVIMAS

I SKYRIUS

BENDROSIOS NUOSTATOS

1.	Statybos techninis reglamentas STR 1.10.01:2016 „Statinio avarijos tyrimas ir likvidavimas“ (toliau – reglamentas) nustato naujai statomo, rekonstruojamo, remontuojamo, griaunamo ar naudojamo statinio avarijos tyrimo ir likvidavimo tvarką.

2.	Reglamentas netaikomas tiriant avarijas, kurių tyrimo ir likvidavimo tvarką nustato Lietuvos Respublikos branduolinės energijos įstatymas [5.2], Lietuvos Respublikos civilinės saugos įstatymas [5.4], Lietuvos Respublikos elektros energetikos įstatymas [5.5], Lietuvos Respublikos energetikos įstatymas [5.6].

3.	Statinio avarijos (toliau – avarija) tyrimo tikslas yra nustatyti ją sukėlusias priežastis ir parengti rekomendacijas avarijos pasekmėms likviduoti.

4.	Reglamentas privalomas visiems statybos dalyviams, viešojo administravimo subjektams, taip pat statinių naudotojams ir statinių techniniams prižiūrėtojams.

II SKYRIUS

NUORODOS

5.	Reglamente pateikiamos nuorodos į šiuos teisės aktus:

5.1.	Lietuvos Respublikos statybos įstatymą (toliau – Statybos įstatymas);

5.2.	Lietuvos Respublikos branduolinės energijos įstatymą;

5.3.	Lietuvos Respublikos potencialiai pavojingų įrenginių priežiūros įstatymą;

5.4.	Lietuvos Respublikos civilinės saugos įstatymą;

5.5.	Lietuvos Respublikos elektros energetikos įstatymą;

5.6.	Lietuvos Respublikos energetikos įstatymą.

III SKYRIUS

SĄVOKOS

6.	Reglamente vartojamos sąvokos atitinka Statybos įstatymo sąvokas. Kitos reglamente vartojamos sąvokos:

6.1.	statomas statinys – statinys, kuriame atliekami statybos darbai, išskyrus statinio paprastojo remonto darbus;

6.2.	naudojamas statinys – užbaigtas statyti statinys, kuriame statybos darbai neatliekami arba atliekami tik statinio paprastojo remonto darbai.

IV SKYRIUS

PIRMIEJI AVARIJOS LIKVIDAVIMO VEIKSMAI

7.	Jei įvyksta naujai statomo, rekonstruojamo, remontuojamo ar griaunamo statinio avarija – statybos rangovas (statant ūkio būdu arba jei statybos rangos sutartis nutraukta ar negaliojanti – statytojas), jei įvyksta naudojamo statinio avarija – statinio techninis prižiūrėtojas (jeigu statinio techninis prižiūrėtojas nepaskirtas – statinio naudotojas ar valdytojas) privalo nedelsdamas:

7.1.	organizuoti ir suteikti pagalbą avarijos metu nukentėjusiems žmonėms;

7.2.	imtis skubių priemonių, kad būtų išvengta tolesnių avarijos pasekmių:

7.2.1.	pažymėti pavojingą zoną, kurioje kyla ar gali kilti pavojus žmonių sveikatai, gyvybei ar aplinkai, organizuoti jos laikiną aptvėrimą ir pasirūpinti, kad į ją nepatektų pašaliniai asmenys;

7.2.2.	evakuoti žmones iš pavojingos zonos;

7.2.3.	organizuoti pavojingos būklės konstrukcijų laikiną sustiprinimą;

7.3.	užtikrinti statinio avarijos vietos apsaugą nuo poveikio, galinčio trukdyti tirti avarijos priežastis;

7.4.	pranešti apie avariją (telefonu, oficialiu el. paštu, faksu ar kitomis ryšio priemonėmis) nurodant statinio adresą ir kitus duomenis, leidžiančius greičiau nustatyti avarijos vietą:

7.4.1.	Valstybinei teritorijų planavimo ir statybos inspekcijai prie Aplinkos ministerijos (toliau – VTPSI);

7.4.2.	savivaldybės, kurios teritorijoje įvyko avarija, administracijos direktoriui (jo įgaliotam savivaldybės administracijos valstybės tarnautojui);

7.4.3.	viešojo administravimo subjektui, atliekančiam statinio naudojimo priežiūrą (toliau – VAS) [5.1] (naudojamų statinių avarijų atvejais);

7.4.4.	jei avarija įvyko statybos metu, – statytojui (užsakovui) (kai statyba vykdoma rangos būdu), statinio statybos techniniam prižiūrėtojui ir statinio projektuotojui;

7.4.5.	jei yra nukentėjusių žmonių, – teisėsaugos institucijai ir Valstybinei darbo inspekcijai;

7.4.6.	jei avarija įvyko kultūros paveldo statinyje, kultūros paveldo objekto teritorijoje – už nekilnojamojo kultūros paveldo apsaugą atsakingos įgaliotos institucijos teritoriniam padaliniui;

7.4.7.	jei įvyko avarija, dėl kurios buvo (gali būti) užteršta aplinka, – Aplinkos apsaugos agentūrai;

7.4.8.	jei avarija susijusi su energetikos ar potencialiai pavojingų įrenginių avarija arba jei dėl statinio avarijos buvo pažeisti šie įrenginiai, – šioms valstybinės priežiūros ir kontrolės institucijoms, atsakingoms už atskirų kategorijų įrenginių priežiūros bei kontrolės organizavimą [5.3]:

7.4.8.1.	Energetikos ministerijai (atsakinga už garo ir vandens šildymo katilus ir jų įrangą, slėginius garotiekius ir karšto vandens vamzdynus bei jų įrangą);

7.4.8.2.	Ūkio ministerijai (atsakinga už slėginius indus ir jų įrangą, pavojingų medžiagų slėginius vamzdynus, degiąsias dujas naudojančius pramoninius įrenginius ir jų įrangą);

7.4.8.3.	Socialinės apsaugos ir darbo ministerijai (atsakinga už pavojingų medžiagų talpyklas ir jų įrangą, liftus ir jų įrangą, lynų kelius, funikulierius ir jų įrangą, eskalatorius ir jų įrangą, kėlimo įrenginius ir jų įrangą, pramoginius įrenginius ir jų įrangą);

7.4.8.4.	Valstybinei energetikos inspekcijai prie Energetikos ministerijos – jei avarija susijusi su energetikos įrenginių avarija arba jei dėl statinio avarijos buvo pažeisti šie įrenginiai;

7.5.	aprašyti statinio būklę po avarijos, statinio pakeitimus ir jų atsiradimo vietas (darant schemas bei eskizus, fotografuojant ar kitu būdu).

8.	Jei įvyko statinio avarija ar pastebėta jos grėsmė, statinio naudotojas, o daugiabučio gyvenamojo namo atveju – bendrojo naudojimo objektų administratorius, butų ir kitų patalpų savininkų bendrijos pirmininkas arba jungtinės veiklos sutartimi įgaliotas asmuo privalo nedelsdamas informuoti statinio techninį prižiūrėtoją (jeigu jis paskirtas).

V SKYRIUS

AVARIJŲ TYRIMO KOMISIJOS

9.	Avarijų tyrimo komisiją (toliau – komisija) ne vėliau kaip per 3 darbo dienas nuo informacijos apie įvykusią avariją gavimo sudaro:

9.1.	statomo statinio avarijos atveju – VTPSI viršininkas; komisijos pirmininku skiriamas VTPSI viršininko įgaliotas atstovas;

9.2.	naudojamo statinio avarijos atveju – VAS vadovas; komisijos pirmininku skiriamas VAS įgaliotas atstovas.

10.	Komisiją sudaranti institucija elektroniniu paštu ne vėliau kaip kitą darbo dieną nuo informacijos apie įvykusią avariją gavimo subjektams, kurių atstovai turi dalyvauti komisijoje, praneša apie sudaromą komisiją.

11.	Gavęs šį pranešimą, subjektas, kurio atstovas (-ai) turi dalyvauti komisijoje, ne vėliau kaip kitą darbo dieną elektroniniu paštu informuoja komisiją sudarančią instituciją, koks asmuo (-ys) dalyvaus komisijos darbe.

12.	Komisijų nariais, atsižvelgiant į poreikį ir avarijos pobūdį skiriami atstovai:

12.1.	VTPSI;

12.2.	VAS;

12.3.	Priešgaisrinės saugos ir gelbėjimo departamento prie Vidaus reikalų ministerijos – jei įvyko valstybinės reikšmės objekto avarija ir šis objektas priskiriamas statiniams pagal Statybos įstatymo reikalavimus [5.1];

12.4.	Valstybinės energetikos inspekcijos, jei statinio avarija susijusi su energetikos įrenginio avarija arba statinio avarijos metu pažeisti šie įrenginiai;

12.5.	valstybinės priežiūros ir kontrolės institucijos, atsakingos už atskirų kategorijų įrenginių priežiūros bei kontrolės organizavimą [5.3] atstovai – jei statinio avarija susijusi su potencialiai pavojingų įrenginių avarija arba jei dėl statinio avarijos pažeisti šie įrenginiai;

12.6.	už kultūros paveldo statinio apsaugą atsakingos įgaliotos institucijos – jei avarija įvyko kultūros paveldo statinyje arba kultūros paveldo objekto teritorijoje ar kultūros paveldo vietovėje;

12.7.	Aplinkos apsaugos agentūros – jei dėl avarijos buvo (gali būti) užteršta aplinka.

13.	Komisiją turi sudaryti ne mažiau kaip trys nariai.

VI SKYRIUS

AVARIJOS TYRIMAS

14.	Komisija savo darbą pradeda ne vėliau kaip per 3 darbo dienas nuo jos sudarymo.

15.	Pagrindinė komisijos darbo forma – posėdžiai. Komisiją į posėdžius kviečia komisijos pirmininkas. Posėdis laikomas įvykusiu, jei į jį susirinko ne mažiau kaip pusė jos narių.

16.	Komisijos pirmininkas apie numatomo komisijos posėdžio datą ir laiką komisijos nariams praneša elektroniniu paštu ne vėliau kaip prieš 2 darbo dienas iki numatomo posėdžio.

17.	Komisijai prašant, statybos dalyviai, statinio naudotojas (-ai) arba statinio naudotojų įgaliotas asmuo (-ys), statinio techninis prižiūrėtojas, taip pat, jei būtina ir įmanoma, statybos produktų gamintojai per komisijos nustatytą terminą, ne trumpesnį kaip 1 darbo diena, raštu teikia komisijai reikalingus dokumentus ir informaciją. Komisija gali kreiptis į ekspertus, mokslininkus, kitus kompetentingus asmenis, prašydama suteikti reikalingą metodinę pagalbą, pateikti išvadas. Naudojamo statinio garantiniu laikotarpiu reikalingus dokumentus ir informaciją komisijai jos prašymu per komisijos nustatytą terminą teikia ir pastatyto ar rekonstruoto statinio statybos dalyviai.

18.	Komisija apžiūri avarijos vietą, taip pat atlieka šiuos veiksmus:

18.1.	statomo statinio avarijos atveju pareikalauja iš rangovo (statytojo, statant ūkio būdu arba jei statybos rangos sutartis nutraukta ar negaliojanti) per komisijos nustatytą terminą, ne trumpesnį kaip 1 darbo diena, pateikti komisijai:

18.1.1.	statinio projektą (jei privalomas ir statybą leidžiantis dokumentas neišduotas per Lietuvos Respublikos statybos leidimų ir valstybinės priežiūros informacinę sistemą „Infostatyba“ (toliau – IS „Infostatyba“));

18.1.2.	statybą leidžiantį dokumentą (jei privalomas, bet neišduotas per IS „Infostatyba“);

18.1.3.	statinio projekto ekspertizės aktą (kai statinio projekto ekspertizė privaloma, bet statybą leidžiantis dokumentas nebuvo išduotas per IS „Infostatyba“);

18.1.4.	statybos darbų vykdymo dokumentaciją;

18.1.5.	statinio projekto dokumentų pakeitimų po statybą leidžiančio dokumento išdavimo naujausią laidą (jei statinio projektas keistas); prieš pateikiant šiuos dokumentus, apie tai informuojamas statytojas;

18.1.6.	jei būtina, – papildomas avarijos tyrimui reikalingas statinio, jo konstrukcijų nuotrauka, eskizus, schemas ir kt.;

18.2.	naudojamo statinio avarijos atveju pareikalauja iš statinio techninio prižiūrėtojo, o jei jo nėra, – statinio naudotojo per komisijos nustatytą terminą, ne trumpesnį kaip 1 darbo diena, pateikti komisijai:

18.2.1.	statinio projektą (jei parengtas ir yra išlikęs);

18.2.2.	statinio projekto ekspertizės aktą (jei parengtas ir yra išlikęs);

18.2.3.	statinio techninį pasą arba apšildomų pastatų, kurių naudingasis plotas didesnis kaip 1000 kvadratinių metrų, – pastato techninį-energetinį pasą;

18.2.4.	statinio techninės priežiūros žurnalą;

18.2.5.	statinio periodinių ir specialiųjų apžiūrų aktus;

18.2.6.	statinio kadastrinių matavimų bylą;

18.2.7.	statinyje anksčiau vykdytų statybos darbų dokumentaciją;

18.2.8.	gamybos techninę bei technologinę dokumentaciją, jei statinio avarija susijusi su technologinių įrenginių avarija;

18.3.	surenka rašytinius statybos dalyvių, statinio naudotojo (-ų), statinio techninio prižiūrėtojo, avarijos liudytojų parodymus;

18.4.	iš Lietuvos hidrometeorologijos tarnybos gauna duomenis apie meteorologines sąlygas avarijos metu;

18.5.	išsiaiškina konstrukcijų būklės požymius iki avarijos ir priimtas priemones avarijai likviduoti arba išvengti;

18.6.	išsiaiškina, kokie statybos darbai prieš avariją vyko statinyje ir greta jo;

18.7.	išsiaiškina gamtinių veiksnių (gruntinio vandens, nuošliaužų, karstinių ir kitų gamtos reiškinių) galimą poveikį avarijai;

18.8.	išsiaiškina, ar nustatyta tvarka buvo atliktos naudojamo statinio statybos užbaigimo procedūros;

18.9.	išsiaiškina, kokie vykdyti naudojamo statinio eksploatacijos darbai ir greta jo;

18.10.	išsiaiškina, ar statinio naudotojas tinkamai atliko Statybos įstatyme nustatytas pareigas;

18.11.	išsiaiškina, ar buvo naudojamo gamybinio statinio gamybos technologijos pažeidimų;

18.12.	išsiaiškina, ar nustatyta tvarka buvo atlikti potencialiai pavojingų kėlimo bei transporto priemonių, susijusių su avarija, privalomieji periodiniai patikrinimai;

18.13.	nustato būtino griuvėsių ardymo eiliškumą, laiką, papildomus matavimus ir fiksavimą, kuriuos reikia atlikti ardant griuvėsius avarijos priežastims nustatyti arba patikslinti;

18.14.	nustato kitas su avarija susijusias aplinkybes;

18.15.	turi teisę:

18.15.1.	iš rangovo (statytojo, jei statyba vyko ūkio būdu arba jei statybos rangos sutartis nutraukta ar negaliojanti), pareikalauti per komisijos nustatytą terminą savo lėšomis užsakyti statinio (ar jo dalies) ekspertizę, būtinus laboratorinius tyrimus;

18.15.2.	iš statytojo, naudojamo statinio atveju – iš statinio techninio prižiūrėtojo, o jei jo nėra, – iš statinio naudotojo pareikalauti per komisijos nustatytą terminą savo lėšomis užsakyti statinio projekto (ar jo dalies) ar statinio (ar jo dalies) ekspertizę, būtinus laboratorinius tyrimus;

18.16.	išnagrinėja gautus dokumentus;

18.17.	įvertina gautą su avarija susijusią informaciją;

18.18.	nustato įvykusios avarijos ir galimo jos plitimo priežastis;

18.19.	nustato normatyvinių statybos techninių dokumentų pažeidimus ir dėl to tiesiogiai atsakingus asmenis;

18.20.	nustato asmenis, dėl kurių veiksmų ar neveikimo įvyko avarija;

18.21.	parengia rekomendacijas dėl avarijos padarinių likvidavimo būdų.

19.	Avarijos tyrimo aktą (reglamento priedas) komisija pasirašo ne vėliau kaip per 20 darbo dienų nuo komisijos sudarymo dienos. Jei per komisijos nustaytą terminą asmenys, iš kurių komisija pareikalavo pateikti informaciją, dokumentus ar išvadas, jų nepateikė, terminas gali būti pratęsiamas, tačiau ne ilgiau kaip 20 darbo dienų. Statybos dalyvių ar liudytojų parodymai, nuotraukos, ekspertizės akto kopija, laboratorinių ir kitų tyrimų dokumentų kopijos ir kita pridedami prie avarijos tyrimo akto.

20.	Komisijos narys, nesutinkantis su tyrimo išvadomis, avarijos tyrimo aktą pasirašo su pastaba ir parašo nesutikimo motyvus.

21.	Vienas avarijos tyrimo akto egzempliorius per 2 darbo dienas nuo reglamento 19 punkte nurodyto termino perduodamas statinio naudotojui / statytojui (užsakovui), antras lieka komisiją sudariusiai institucijai.

VII SKYRIUS

BAIGIAMOSIOS NUOSTATOS

22.	Informaciją apie nustatytus asmenis, dėl kurių veiksmų ar neveikimo įvyko avarija, kurie teisės aktų nustatyta tvarka yra gavę kvalifikacijos atestatus ar teisės pripažinimo dokumentus užsiimti atitinkama veikla statybos srityje, VTPSI teikia VĮ Statybos produkcijos sertifikavimo centrui.

23.	Dėl avarijos patirtos materialinės žalos nustatymas nėra komisijos kompetencija, ji nustatoma suinteresuotų asmenų iniciatyva ir lėšomis. Nustatyta žala atlyginama įstatymų nustatyta tvarka.

24.	Avarijos tyrimo aktas gali būti skundžiamas įstatymų ir kitų teisės aktų nustatyta tvarka.

___________________

STR 1.10.01:2016 „Statinio avarijos tyrimas ir likvidavimas“

priedas

(Statinio avarijos tyrimo akto forma)

AVARIJOS TYRIMO AKTAS

20_ m. __________ __ d.

______________

Vieta

Duomenys apie statinio avarijos tyrimo komisiją (toliau – komisija):

Komisiją sudariusi institucija _____________________________________________________________________

Komisijos sudarymo data _______________

Komisijos sudarymo dokumento pavadinimas _______________________________________________________

Duomenys apie statinį / nebaigtą statyti statinį, kuriame įvyko avarija:

Paskirtis ______________________ Kategorija _____________________ Statybos rūšis ____________________

Žemės sklypo (-ų) kad. Nr. ________________________ Statinio unikalus Nr. (jei suteiktas)___________________

Adresas (jei adresas nesuteiktas – vietovės pavadinimas, geografinės koordinatės)___________________________

Nekilnojamojo kultūros paveldo vertybės kodas ___________________

I. Duomenys apie statytoją (užsakovą):

Fizinio asmens vardas, pavardė, asmens kodas / Juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį, buveinės adresas _______________________________________________________________________________________________

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie rangovą (-us):

Fizinio asmens vardas, pavardė, asmens kodas / Juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį, buveinės adresas

_____________________________________________________________________________________________

Dokumento, suteikiančio teisę užsiimti atitinkama veikla, duomenys

Pavadinimas _____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________

Duomenys apie statinio statybos vadovą (-us):

Fizinio asmens vardas, pavardė, asmens kodas _________________________________________________________

Dokumento, suteikiančio teisę užsiimti atitinkama veikla, duomenys

Pavadinimas _____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie statinio statybos techninį prižiūrėtoją:

Fizinio asmens vardas, pavardė, asmens kodas _________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

II. Duomenys apie statinio savininką (naudotoją) / valdytoją:

Fizinio asmens vardas, pavardė, asmens kodas / Juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį, buveinės adresas _______________________________________________________________________________________________

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie statinio techninį prižiūrėtoją:

Fizinio asmens vardas, pavardė, asmens kodas / Juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį, buveinės adresas

________________________________________________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________

Duomenys apie naudojamo statinio statybos užbaigimą:

Statybos užbaigimo dokumento pavadinimas ___________________________________________

Statybos užbaigimo dokumento Nr., išdavimo (surašymo) data _____________________________

Duomenys apie naudojamo statinio techninę priežiūrą:

Aprašomos vykdytos periodinės ir specializuotos apžiūros, nustatyti statinio defektai ir kt.

Duomenys apie statinio projektą

Pavadinimas _____________________________________________________________________________________

Numeris ___________ , parengimo metai ______ .

Duomenys apie statinio projektuotoją:

Fizinio asmens vardas, pavardė, asmens kodas / Juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį, buveinės adresas

________________________________________________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie statinio projekto vadovą:

Fizinio asmens vardas, pavardė, asmens kodas _________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie statinio projekto vykdymo priežiūros vadovą

Fizinio asmens vardas, pavardė, asmens kodas _________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie statinio projekto ekspertizės rangovą:

Juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį, buveinės adresas

________________________________________________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie statinio projekto ekspertizės vadovą:

Fizinio asmens vardas, pavardė, asmens kodas _________________________________________________________

Dokumento, suteikiančio teisę užsiimti atitinkama veikla, duomenys

Pavadinimas ____________________________________________________________________________________

Numeris ___________ , galioja nuo ___________ , galioja iki ___________ .

Ryšio duomenys

El. paštas__________________ , telefonas ___________ , mobilusis telefonas ___________ , faksas ___________ .

Duomenys apie metereologines sąlygas avarijos metu:

Pvz., oro temperatūra, vėjo greitis ir kryptis, sniego dangos storis ir kt.

Statinio aprašymas:

Pvz., matmenys, laikančiosios ir atitvarinės konstrukcijos, aukštų skaičius, kolonų tinklas ir kt.

Statinyje vykdytų statybos darbų aprašymas:

Aprašomi vykdyti sietini su avarijos priežastimi statybos darbai

Kiti su avarija susiję duomenys:

Pvz., gamybos technologijos pažeidimai ir kt.

Duomenys apie statinio avariją:

Avarijos data ir laikas ___________________

Avarijos aprašymas:

Pvz., nugriuvusių ir apgadintų konstrukcijų bei įrenginių kiekis, avarijos eiga, konstrukcijų priešavarinės būklės požymiai, priimtos priemonės avarijai išvengti

Sužaloti žmonės:

Užteršta aplinka:

Sužalotos nekilnojamosios kultūros vertybės:

Komisijai dokumentus, informaciją, nuomonę, parodymus teikė:

Vardas pavardė	Asmuo (statybos dalyvis, statytojas (užsakovas), statinio naudotojas (-ai), statinio techninis prižiūrėtojas, liudytojas, ekspertas ir kt.)

KOMISIJOS IŠVADOS

Statinio (nebaigto statyti statinio) avarijos priežastys:

Statybos dalyvių veiklos įvertinimas:

Statinio naudotojų veiklos įvertinimas:

Statinio techninio prižiūrėtojo veiklos įvertinimas:

Asmenys, dėl kurių veiksmų ar neveikimo įvyko avarija:

KOMISIJOS REKOMENDACIJOS

STATINIO AVARIJOS TYRIMO AKTĄ PASIRAŠĖ:

Vardas, pavardė	Statusas (komisijos pirmininkas, komisijos narys)	Atstovaujama institucija	Parašas	Data	Pastabos

PRIEDAI:

1. Ekspertizės išvados ______________________________________, ________ lapas (-ai) (-ų)

2. Laboratorinių tyrimų išvados, ________ lapas (-ai) (-ų)

3. Statybos dalyvių kvalifikacijos atestatai, ________ lapas (-ai) (-ų)

4. Kiti dokumentai __________________________________________________________

Pastaba. Avarijos tyrimo aktas pildomas atsižvelgiant į statinio ir avarijos specifiką.

_______________